**VPRAŠANJA IN ODGOVORI**

**JR Razvoj digitalnih komptenc in temeljnih znanj računalništva in informatike 2024 – 2026**

12. 6. 2024

1. **V besedilu javnega razpisa so “javne organizacije za izobraževanje odraslih” omenjeni na več mestih, vendar:**
   * **v namenu javnega razpisa (prispevati k dvigu digitalnih kompetenc in temeljnih znanj s področja računalništva in informatike) niso omenjeni;**
   * **v nadaljevanju javnega razpisa in preostali razpisni dokumentaciji (specifikacije itd.) ni omenjena možnost inovativnih oddelkov;**

**Ali gre za pomoto?**

**ODG.:** Ne, kot ste sami ugotovili, v okviru tega javnega razpisa niso sofinancirane dejavnosti (npr. dvig digitalnih kompetenc in temeljnih znanj s področja računalništva in informatike in posledično tudi ne inovativni oddelki ali skupine) za udeležence izobraževanja na javnih zavodih na področju izobraževanja odraslih.

Javni zavodi na področju izobraževanja odraslih pa lahko npr. vodijo projekt, sodelujejo v razvojnem delu na ravni projekta, zagotavljajo strokovnjake za sodelovanje z VIZ ipd.

1. **Ali se lahko osnovne šole s prilagojenim program in zavodi za vzgojo in izobraževanje otrok in mladostnikov s posebnimi potrebami prijavijo samo v okviru sklop 2?**

**ODG.:** Ne, lahko se prijavijo v okviru katerega koli sklopa.

1. **Ali se lahko v SKLOP 2 prijavijo tudi VIZ, ki imajo npr. samo nekaj oddelkov in skupin s posebnimi potrebami, npr. naša »običajna« osnovna šola ima samo nekaj oddelkov. Ali je lahko zagotavljanje inovativnih oddelkov ali skupin posledično nižje? Kako to vpliva na finančni načrt – ali so lahko vrednosti med vključenimi VIZ različne, oziroma pri nekaterih, ki bodo zagotovili več inovativnih oddelkov, lahko tudi višje kot je navedena vrednost (46.000 EUR) na VIZ.**

**ODG.:** Na obe vprašanji je odgovor DA. Kot sami navajate, bodo na ravni konzorcija drugi partnerji zagotoviti več inovativnih oddelkov oz. skupin, da bo dosežena zahtevana skupna vrednost indikatorja. V tem primeru imajo lahko nekateri partnerji, ki bodo zagotovili inovativne oddelke oz. skupine v finančnem načrtu višjo vrednost kot 46.000 EUR.

1. **Ali se posamezni VIZ lahko prijavi samo v okviru enega konzorcija? Namreč, ni nujno, da bodo izbrani vsi prijavljeni projekti. Npr. tudi na javnih razpisih iz programa Erasmus+ smo lahko vključeni v različne mreže oz. konzorcije.**

**ODG.:** Posamezni VIZ se lahko prijavi v okviru različnih konzorcijev, vendar ne z istimi inovativnimi oddelki, skupinami oz. programi.

Poleg tega bo treba v primeru izbora več projektov zagotoviti upoštevanje predpisov na področju dvojnega financiranja, saj se nekatere dejavnosti lahko prekrivajo in posledično tudi stroški (pristop VIZ, usposabljanje, učeča skupnost, sodelovanje v razvojnem delu na ravni VIZ, zunanji izvajalci itd.).

1. **Naš VIZ je vključen že v eksperimentalne projekte, ki so bili izbrani v okviru lanskoletnega javnega razpisa (JR eksperimentalni projekti). Ali so za naš VIZ na predmetnem javnem razpisu omejitve, oziroma na kaj moramo biti pozorni.**

**ODG.:** Omejitev na javnem razpisu ni. Glejte tudi odgovor št. 4.

1. **V javnem razpisu je zahteva: »Evalvator projekta: izkazuje strokovne oz. znanstvene reference na področju evalvacije od leta 2019 naprej. V našem primeru ima evalvator izkušnje, ampak samo v letih 2019, 2021, 2023 in 2024. Ali to zadošča?**

**ODG.:** Da.

1. **Število inovativnih oddelkov in učnih scenarijev (SKLOP 2): v konzorciju predvidevamo 20 VIZ in nas zanima, koliko najmanj inovativnih oddelkov in učnih scenarijev je treba zagotoviti? Namreč v javnem razpisu je navedeno, da mora vsak VIZ zagotoviti vsaj 6 inovativnih oddelkov oz. skupin.**

**ODG.:** Kot navajate, praviloma vsak VIZ mora zagotoviti vsaj 6 inovativnih oddelkov oz. skupin. Vendar pa je na ravni projekta pri skupnih vrednostih upoštevana toleranca 8 %.

|  |  |  |  |
| --- | --- | --- | --- |
| št. VIZ | Št. inovativnih oddelkov/skupin | št. učnih scenarijev | Število objavljenih učnih scenarijev |
| 20 | 110 | 331 | 132 |

**8. Ali lahko isti VIZ kot vodilni partner prijavi projekt v vseh treh sklopih (torej hkrati na sklop 1, 2 in 3)?**

**ODG.:** Da. Glejte tudi odgovor št. 4.

**9. Zapisali ste, da lahko stroški vodilnega VIZ v sklopu konzorcija presegajo v razpisu opredeljene vrednosti:**

***»Za SKLOP 1: največ do 39.000 EUR za celotno obdobje projekta (v to vrednost niso vključeni stroški vodenja projekta, če je VIZ vodilni partner konzorcija).***

***Za SKLOP 2: največ do 46.000 EUR za celotno obdobje projekta (v to vrednost niso vključeni stroški vodenja projekta, če je VIZ vodilni partner konzorcija).***

***Za SKLOP 3: največ do 46.000 EUR za celotno obdobje projekta (v to vrednost niso vključeni stroški vodenja projekta, če je VIZ vodilni partner konzorcija).«***

**Prosimo za pojasnilo, ali obstaja zgornja omejitev sredstev, ki jih lahko prejme VIZ kot vodilni partner konzorcija na posamezni SKLOP oz. za usmeritev glede višine sredstev, ki jih lahko prejme VIZ kot vodilni partner.**

**ODG.:** Stroški namenjeni VIZ, ki bodo zagotovili inovativne oddelke, zajemajo vsaj 70 % celotne vrednosti projekta. Ostali stroški znašajo največ 30 % vrednosti projekta in so namenjeni za razvojno delo na ravni projekta, evalvacijo projekta, vodenje projekt itd.

**10. Kot izhaja iz vzorca Vloge za izplačilo bodo VIZ lahko uveljavljali stroške dela lastnega kadra in stroške dela po podjemni ali avtorski pogodbi. Ali je predvideno, da bodo zunanji izvajalci aktivnosti izvajali zgolj na osnovi podjemne ali avtorske pogodbe?**

**ODG.:** Ne, stroški zunanjih izvajalcev (izdani računi pravnih oseb) so del 40 % pavšala, ki ga prejmejo VIZ in ostali partnerji. Za vsebinsko izvajanje aktivnosti zunanjih izvajalcev je možno sklepati s fizičnimi osebami tudi podjemne in avtorske pogodbe.

**11. Ali je lahko vodja projekta zastopnik vodečega partnerja – npr. ravnatelj? Vprašanje se poraja zaradi deleža zaposlitve 10 %. Ali je v tem primeru lahko zaposlitev tudi preko avtorske pogodbe?**

**ODG.:** Lahko, vendar gre v tem primeru za delo po podjemni pogodbi.

**12. Vprašanje se tiče Sklopa 2. Če je vodeči partner konzorcija OŠPP, drugi partnerji pa so šole in vrtci, ki izvajajo redni program ali lahko tako partnerstvo kandidira za sredstva iz sklopa 2?**

**ODG.:** Ne, tak konzorcij se prijavi na sklop 1.

**13. V razpisu je navedeno, da so ciljne skupine javnega razpisa otroci, učenci, dijaki in študenti ter strokovni in vodstveni delavci v VIZ. Je v projekt potrebno vključiti vse ciljne skupine po vertikali? (sklop 3)**

**ODG.:** Ne, vključite tiste ciljne skupine, ki so preko inovativnih oddelkov vključeni v projekt. Npr. če je konzorcij sestavljen iz osnovnih šol, so to potem učenci.

**14. Koliko strokovnih delavcev mora biti vključeno v projektno skupino VIZ?**

**ODG.:** V javnem razpisu ni opredeljeno minimalno število strokovnih delavcev, ki so vključeni v projektno skupino VIZ, pri tem je treba upoštevati skladno z razpisno dokumentacijo (Specifikacije, točka 2.3):

* + SKLOP 1 in 2: da se bodo v posameznem inovativnem oddelku, skupini ali programu digitalne kompetence razvijale pri vsaj treh predmetih (šole) ali področjih dejavnosti (vrtci)
  + SKLOP 3: da bo v posameznem inovativnem oddelku, skupini ali programu zagotovljeno med drugim tudi medpredmetno sodelovanje vsaj dveh predmetov (šole) ali področij dejavnosti (vrtci) ter dodatne ure.

**15. Kako se pridružimo projektu kot konzorcijski partner? Ali bo nabor zavodov ali si morajo zavodi sami iskati partnerje?**

**ODG.:** Konzorcij si oblikujete sami.

**16. Kdaj je predviden začetek projekta? Koliko mesecev je predvideno, da bo trajal in koliko obdobij poročanja bo obsegal?**

**ODG.:** Obdobje upravičenosti je od izdanega sklepa o izboru. Projekt traja do 30.6.2024. Poročanja so predvidoma na tri mesece.

**17. V razpisu je navedeno, da je v projekt potrebno vključiti zunanje izvajalce. So lahko le-ti strokovnjaki iz tega področja iz tujine? So lahko vključeni v konzorcij? (npr. fakultete iz tujine)**

**ODG.:** Da, zunanji izvajalci so lahko iz tujine (npr. strokovnjaki iz tujine so lahko vključeni kot zunanji izvajalci). Institucije iz tujine morajo kot konzorcijski partnerji izpolnjevati vse pogoje iz javnega razpisa.

**18. Je lahko evalvator zaposlen na inštituciji prijavitelja ali je mišljeno, da mora prihajati iz nepovezane ustanove? Kakšne so njegove pričakovane reference?**

**ODG.:** Evalvator je lahko zaposlen pri prijavitelju ali konzorcijskemu partnerju, lahko pa je tudi zunanji izvajalec (npr. avtorska ali podjemna pogodba; račun).

Izkazuje strokovne oz. znanstvene reference na področju evalvacije od leta 2019 naprej. Glejte tudi vprašanje št. 6.

**19. Kako se bo finančno vrednotilo sodelovanje z zunanjim izvajalcem, ki ni partner konzorcija, če je to podjetje? Ali je treba skleniti pogodbe po avtorski/podjemni s posameznimi zaposlenimi iz tega podjetja? Ali so tudi za zunanje predvidena potrdila o sodelovanju?**

**ODG.:** Z zunanjimi izvajalci, ki so pravne osebe, se sklene pogodba ali naročilnica. Stroški se krijejo v okviru 40 % pavšala.

S fizičnimi osebami se za vsebinsko izvajanje projekta lahko sklepajo avtorske ali podjemne pogodbe.

Potrdila se lahko izdajajo tudi zunanjim izvajalcem skladno s Pravilnikom o napredovanju zaposlenih v vzgoji in izobraževanju v nazive glede na opravljene dejavnosti.

**20. Koliko inovativnih oddelkov mora sodelovati v 2024 /25?**

**ODG.:** V 2024/2025 se v projekt vključita 2 inovativna oddelka na posamezni VIZ. Do zaključka projekta pa skupno 6.

Minimalna vrednost pri kazalnikih, ki se nanašajo na številko inovativnih oddelkov oz. skupin ter posledično število učnih scenarijev je odvisna od števila vključenih VIZ; ki bodo zagotovili inovativne oddelke oz. skupine, in sicer kot je navedeno v tabeli, ker je upoštevana toleranca 8 %.

**21. Če je v konzorcij vključenih npr. 6 VIZ, mora vsak VIZ zagotoviti 2 oz 4 inovativne oddelke?**

**ODG.:** Ne, vsak VIZ zagotovi skupaj vsak 6 inovativnih oddelkov (v šolskem letu 2024/25 vsaj 2 in v šolskem letu 2025/26 vsaj 4).

**22. Oddaja prijave na razpis poteka s fizičnimi podpisi? Bodo omogočeni digitalni podpisi?**

**ODG.:** Oddaja prijave je možna samo s fizičnimi podpisi.

**23. Ali lahko kdo nadomešča ravnatelja v projektu?**

**ODG.:** Ne.

**24. Ali v primeru, da vodja nima ustreznih referenc vlogo izločite?**

**ODG.:** Reference vodje projekta se točkujejo in niso pogoj za prijavo na razpis.

**25. Koliko je max. vrednost na prijavljen projekt?**

**ODG.:** Vrednost projekta je omejena z:

* + najvišjo možno vrednostjo za posamezen vključen VIZ, ki zagotovi inovativne oddelke, skupine oz. programe (sklop 1 na 39.000 EUR, sklop 2 in 3 na 46.000 EUR),
  + stroški namenjeni VIZ, ki bodo zagotovili inovativne oddelke, zajemajo vsaj 70 % celotne vrednosti projekta. Ostali stroški znašajo največ 30 % vrednosti projekta in so namenjeni za razvojno delo na ravni projekta, evalvacijo projekta, vodenje projekt itd.

**26. Kakšno je pričakovano število financiranih projektov po sklopih?**

**ODG.:** Financiranih bo več projektov, število je odvisno od velikost konzorcijev.

V vsakem sklopu se vloge uredijo po padajočem vrstnem redu po dosežem številu točk. V primeru, da bo v okviru posameznega sklopa več vlog prejelo enako število točk, pa za sofinanciranje vseh ne bo na voljo dovolj razpoložljivih sredstev, bodo imele prednost v vrstnem redu tiste vloge, ki bodo prejele več točk po merilih, kot je navedeno v ocenjevalnemu listu, ki je Priloga 2 tega javnega razpisa.

Najprej se izberejo:

* za sklop 1 prva vloga iz padajočega vrstnega reda,
* za sklop 2 prva vloga iz padajočega vrstnega reda,
* za sklop 3 prva vloga iz padajočega vrstnega reda.

Glede na morebitna razpoložljiva sredstva (dodatna ali nerazporejena sredstva) se vse preostale vloge iz vseh treh sklopov skupaj uredijo v en padajoči vrstni red po doseženemu številu točk. Iz tega padajočega vrstnega reda se lahko po vrsti dodatno izbere vloge do porabe vseh sredstev.

**27. Ali lahko osnovne šole s prilagojenim programom tvorijo konzorcije samo z osnovnimi šolami s prilagojenim programom? Ali lahko tudi z rednimi osnovnimi šolami?**

**ODG.:** Lahko, če imajo te šole tudi oddelke s prilagojenim programom in bodo prijavili v projekt samo te oddelke. Sicer pa se odda vloga za sklop 1.

**28. Kot šolski center imamo 3 srednje šole, ki bi jih vključili v projekt, ali so to že 3 konzorcijski partnerji, ali se štejejo kot 1 konzorcijski partner (ker spadajo pod isti ŠC)?**

**ODG.:** V primeru, da bodo 3 srednje šole iz posameznega ŠC zagotovile zahtevano število inovativnih oddelkov in izvedbo ostalih predvidenih dejavnosti iz razpisne dokumentacije za posamezni VIZ, se štejejo kot 3 konzorcijski partnerji.

**29. Ali mora konzorcij ustanoviti pravno obliko ali zadostuje prijava le s priloženo konzorcijsko pogodbo?**

**ODG.:** S konzorcijsko pogodbo.

**30. Denar za nakup strojne opreme lahko črpamo samo iz 40% pavšala?**

**ODG.:** Da. S tem, da je treba iz pavšala zagotoviti tudi druge stroške za projekt, da bodo aktivnosti nemoteno in kakovostno izvedene.

**31. V sklopu 3 je kot obvezni partner konzorcija omenjena vsaj 1 institucija, ki izvaja izobraževalne programe s področja temeljnih vsebin RIN oz. usposabljanja učiteljev izmed naslednjih: javni visokošolski zavod, VIZ, javni zavodi po 28. členu ZOFVI, javni raziskovalni in infrastrukturni zavodi, javne organizacije za izobraževanje odraslih. Katere fakultete natančno spadajo v to kategorijo?**

**ODG.:** Navajamo nekaj primerov ustreznih programov, ki jih izvajajo fakultete:

* + univerzitetni študijski program računalništva in informatike, matematike (smer – računalništvo z matematiko ali uporabna matematika), računalništva z matematiko, računalništva, organizacije in managementa sistemov (smer – organizacija in management informacijskih sistemov), ekonomije (smer – poslovno informacijska) ali sociologije (smer – družboslovna informatika),
  + magistrski študijski program druge stopnje poučevanje (smer predmetno poučevanje – računalništvo), izobraževalno računalništvo, pedagoško računalništvo in informatika, računalništvo in informatika, računalništvo in matematika, računalništvo in spletne tehnologije, računalništvo in informacijske tehnologije, informatika in tehnologije komuniciranja, poslovna informatika, management informatike in elektronskega poslovanja, organizacija in management informacijskih sistemov, management poslovne informatike, management in informatika, informacije in komunikacijske tehnologije, informatika v sodobni družbi ali družboslovna informatika,
  + enoviti magistrski študijski program druge stopnje predmetni učitelj (smer izobraževalno računalništvo),
  + študijski program izpopolnjevanja iz računalništva in informatike.

**32. Lahko inovativne oddelke vzpostavimo tudi na fakultetah (za študente)?**

**ODG.:** Ne.

**33. Ali mora v konzorciju biti samo VSŠ oz. samo SŠ?**

**ODG.:** Ne. Lahko je sestavljen tudi po vertikali.

**34. Ali bo objavljen posnetek zoom predstavitve iz informativnega dne?**

**ODG.:** Posnetek ne bo na voljo. Na spletni strani so objavljene prosojnice ter vsa vprašanja in odgovori iz informativnega dne.

**35. Ali lahko na konkretnem primeru razložite kakšna je razlika med sklopom 1 in sklopom 3 (kaj konkretno se dela pri enem in kaj pri drugem)? Ali je mišljeno, da se prijavimo na en sklop ali vse 3? Kakšno je v tem primeru dodeljevanje točk za napredovanje - točke za vsak sklop posebej (če si pri dveh sklopih dobiš 2x po 4 točke)?**

**ODG.:** Posamezni prijavljeni projekt je možno prijaviti samo za en sklop in to jasno opredelite na 1. strani v prijavnici.

Lahko prijavite več projektov za različne sklope.

Razlika med sklopoma 1 in 3 je očitna, npr. v Sklopu 1 se opredeli digitalne kompetence, ki se bodo razvijale (skladno z DigComp 2.1. in 2.2), v sklopu 3 pa se opredelijo temeljna znanja RIN, ki se bodo razvijala (skladno s poročili skupine RINOS). Razlikujejo se tudi dejavnosti v inovativni oddelkih itd. – glejte Specifikacije.

Točke bodo dodeljene skladno s Pravilnikom o napredovanju zaposlenih v vzgoji in izobraževanju v nazive.

**36. Kakšen je predviden znesek na ravni projekta za koordinatorja pri poslovodečem/prijavitelju? Kakšen je predviden znesek za koordinatorja na ravni projekta v posameznem VIZ? Kakšen je predviden znesek na ravni projekta na osebo/učitelja/predavatelja pri Sklopu 1 in kakšen pri Sklopu 3? Ali te zneske zaposlenim izplačamo kot delež redne zaposlitve ali lahko tudi kot povečan obseg?**

**Ali isti sodelujoči učitelji/predavatelji lahko sodelujejo v več kot enem inovativnem oddelku?**

**ODG.:** Za namene določanja stroškov za osebje, ki se nanašajo na izvajanje projekta, se mesečna postavka, ki se uporablja, izračuna tako, da se zadnji evidentirani polletni bruto stroški za zaposlene delijo s 6. Izračune SSE bo pripravil končni prejemnik in jih skupaj z dokazili poslal na ministrstvo. Preverjanje pravilnosti izračunov SSE se bo izvedlo pred oddajo prve vloge za izplačilo. Uveljavlja se lahko tudi sorazmerni delež SSE, če je oseba razporejena na projekt v deležu, in sicer sorazmerno z deležem razporeditve na projekt opredeljenim v pogodbi o zaposlitvi (ali drugem pravnem aktu).

Isti sodelujoči učitelji/predavatelji lahko sodelujejo v več kot enem inovativnem oddelku.

**37. Naša šola, Elektrotehniško-računalniška strokovna šola in gimnazija Ljubljana (na kratko Vegova Ljubljana) izvaja med drugim poletne in jesenske šole, na katere so vabljeni učenci osnovnih šol. Ali lahko te zadeve vključimo v prijavo na omenjeni javni razpis? Oziroma ali bi potem naša šola nastopala v vlogi zunanjega izvajalca za določeno osnovno šolo, če bi npr. poletno šolo organizirali za njihove učence?**

**Drugo, kar nas zanima je, ali prav tolmačimo javni razpis: da moramo izvajati ure znotraj zavoda, torej za naše dijake (kar pomeni, da zapisano v prejšnjem odstavku potem sploh ne bi prišlo v poštev?**

**ODG.:** Aktivnosti projekta so vezane na dejavnosti pri pouku. Pomembno je, da je v dejavnosti vključen celotni inovativni oddelek v šoli, skupina v vrtcu in program na višji strokovni šoli. Izjeme so možne, vendar poletne in jesenske šole tega pogoja ne zagotavljajo.

Kot zunanji izvajalec lahko izvajate tudi samo dejavnosti v inovativnih oddelkih na drugih VIZ.

**33. Kakšna je razlika, če se prijavimo na prvi rok ali 25. 9. 2024? Ali vsaka šola pošilja svojo prijavo ali samo konzorcij?**

**ODG.:** V kolikor bi bilo dovolj prijav, ki bodo pozitivno ocenjene, se lahko sredstva razporedijo že v prvem roku. Seznam bomo objavili po pregledu vseh vlog, tako da boste že v naprej vedeli koliko sredstev je še na voljo za drugi rok.

Vlogo za prijavo na projekt mora oddati konzorcij.

**34. Zanima me, ali imate mogoče na voljo posnetek inf. dne: Javni razpis Razvoj digitalnih kompetenc in temeljnih znanj računalništva in informatike 2024-2026 (sklic na št. 303-50/2024)?**

**ODG.:** Posnetek informativnega dne ni na voljo. Na spletni strani so objavljene prosojnice in objavljena bodo vsa vprašanja in odgovori.

17.6.2024

**35. Kakšen je predviden znesek za vodenje projekta, če je VIZ vodilni partner konzorcija?**

**ODG.:** Za vodenje ni predvidenega zneska, ga opredelite sami. Glejte odgovor na vprašanje št. 9 in 25.

**36. Ali se lahko delo dveh inovativnih oddelkov iz leta 2024/25 nadaljuje tudi v 2025/26 (s tem da v novem šolskem letu razvijejo nove učne scenarije)?**

**ODG.:** Da (smiselno, da se nadaljuje tudi naslednje leto).

**37. V razpisu je navedeno, da stroški, namenjeni VIZ, ki bodo zagotovili inovativne oddelke, zajemajo vsaj 70 % celotne vrednosti projekta. Ali pavšal 40 % neposrednih stroškov osebja sodi v teh 70 %? Ali lahko npr. šola vseh 39.000 EUR porabi za plače učiteljev?**

**ODG.:** Da, znesek vključuje tudi pavšal, ki zajema tudi druge stroške (zunanji izvajalci, potni stroški, oprema, itd.)

**Ali na šoli razmišljamo pravilno: če bi 70 % vrednosti projekta - 27.300 EUR za dveletni projekt razdelili npr. na 6 učiteljev, ki sodelujejo pri več predmetih (od podpisa do 30. 6. 2026: max 22 mesecev) > bi pri plači za vsakega lahko deležno šteli 206,82 EUR bruto?**

**ODG.:** Znesek na VIZ, ki zagotavlja inovativne oddelke, je lahko do 39.000 EUR, kar obsega plače učiteljev in pavšalne stroške.

1.7.2024

**38. V zvezi z razpisom bi imeli naslednja vprašanja - za sklop 3.**

1. **na eni izmed šol v konzorciju so postavili vprašanje, ali lahko sestavijo oddelke tudi z deljenjem dejanskega oddelka. Imajo namreč velike razrede (26 učencev), kjer je potem delo s takim oddelkom težje. Oz. kakšne so možnosti, da se pomaga v takšnih primerih? Za primerjavo je na projektu kodiram prisotnih 10 učencev.**

**ODG.:** Če je oddelek večji, je smiselno, da se posamezni inovativni oddelek razdeli v skupine, kot je to npr. pri tehnični vzgoji.

Pomembno je, da bodo aktivnosti kakovostno zagotovljene za celotni inovativni oddelek.

1. **prav tako nas zanima ali je skupina, ki je v 4. razredu oblikovana za potrebe NIP Računalništvo lahko inovativni oddelek oz. skupina?**

**ODG.:** Ne.

1. **ali se lahko znotraj istega konzorcija naslavlja RIN vsebine do 5. razred in od 6 dalje (v prejšnji eksperimentalnih projektih je bilo to ločeno)?**

**ODG.: Da**, to je bilo možno tudi že na prejšnjem razpisu. Razlika do 5. razreda in od 6. razreda naprej je enaka kot zadnjič – način izvedbe in zagotavljanje različnega številka ur.

**39.** **V zvezi z razpisom bi imeli naslednja vprašanja - za sklop 3.**

1. **dinamika vključevanja inovativnih oddelkov predvideva, da mora imeti VIZ v prvem letu 2 inovativna oddelka in v naslednjem letu 4. Eden od VIZ-ov bi želel vključiti celo generacijo 4. razredov (3 oddelku) v prvem letu in na to nadaljevati z njimi v petem razredu. Ali mora potem nujno v drugem letu dodati še oddelek oz. ali je taka dinamika zadostuje pogojem?**

**ODG.:** To je minimalna zahteva, da se v prvem letu 2 inovativna oddelka in v naslednjem letu 4, priporočljivo je več. Primer, ki ga omenjate je skladen z razpisom in še bolje, saj bo tako deležna aktivnosti celotna generacija učencev.

1. **prosim za pojasnilo glede alokacije in upravičenosti stroškov za vodjo konzorcija v primeru 3 sklopa in sicer vsak VIZ je upravičen do 46.000 eur stroškov in skupaj 70% stroškov celotnega projekta (v primeru 5 vizov je to 230.000 EUR -> 70% od 328.571 EUR), javni zavod, ki bo vodja projekta je po našem razumevanju razpisne dokumentacije torej upravičen do 98.571 eur (30%). Prosim za potrditev. Prav tako nas zanima ali ima tudi on 40% pavšala?**

**ODG:** Da (na vsa zastavljena vprašanja). Pri tem je treba poudariti, da 30 % ni namenjenih samo vodenje projekta. Glejte tudi vprašanje št. 9.

1. **enega od VIZov zanima ali strokovni delavci, ki niso del katere od skupini, bodo pa tudi občasno vključeni v projekt pridobijo kakšne "točke"?**

# ODG: Da, vsi vključeni bodo upravičeni do potrdil (skladno s Pravilnikom o napredovanju zaposlenih v vzgoji in izobraževanju v nazive).

**40.** **Pripravljamo projektno prijavo za Javni razpis Razvoj digitalnih kompetenc in temeljnih znanj računalništva in informatike (RIN) za obdobje 2024-2026 (Sklop 3). Vljudno vas naprošamo, da nam pomagate odgovoriti na nekaj vprašanj.**

1. **Ali zaposleni pri konzorcijskih partnerjih lahko sodelujejo kot zunanji izvajalci pri drugem konzorcijskem partnerju?**

**ODG:** Da, saj so praviloma ti stroški zagotovljeni pri tem »drugem« konzorcijskemu partnerju.

1. **Ali je lahko delavec, zaposlen pri partnerju, plačan preko podjemne pogodbe za delo pri svojem delodajalcu?**

**ODG:** Da, vendar morajo biti skladno s predpisi zato izpolnjeni vsi pogoji.

1. **Ali lahko dobijo zaposleni izplačilo preko povečanega obsega dela? Gre le-to potem iz pavšala?**

**ODG:** Praviloma se ne izplačuje povečanega dela, če bo strokovnjak vsaj delno prerazporejen na projekt ali boste preko AH/PP finančno ovrednotili njegovo delo.

1. **Morajo biti v načrtu aktivnosti pri datumih začetka in zaključka aktivnosti zapisani točni datumi ali le meseci začetka in konca?**

**ODG:** Lahko so po mesecih.

1. **Je potrebno pisma o nameri zapisati po posebnem vzorcu? Katere podatke mora vsebovati?**

**ODG:** Posebnega vzorca ni, podatki so vsaj projekt, področje sodelovanja in ustanova.

1. **Preko katerega stroškovnega mesta lahko plačamo zunanje izvajalce? Gre za strošek dela – AH in PP ali preko pavšala?**

**ODG:** Glejte vprašanje št. 10 in 19.

1. **Kakšna je predvidena stopnja natančnosti pri opredelitvi nabora temeljnih znanj RIN, ki jih bomo s projektom razvijali? Je mišljena zgolj opredelitev področij RIN (npr. podatki in analiza) ali se predvideva še natančnejši opis (npr. linearne, grafovske podatkovne strukture ipd.)?**

**ODG:** V prijavnici je dovolj področje, čeprav je smiselno, da ste čimbolj konkretni, saj se prijavnica točkuje skladno z merili. V primeru izbora pa je treba izpolniti Načrt dejavnosti za vsak VIZ in tam tudi vse podrobnosti.

1. **Prosim za več informacij glede izbire in vloge evalvatorja. Je le-ta lahko zaposlen pri enem izmed konzorcijskih partnerjev, ki je zadolžen za izvedbo določenih projektnih aktivnosti, pri čemer evalvator ni vključen v druge projektne aktivnosti?**

**ODG:** Da. Glejte tudi vprašanja št. 18.

1. **V datoteki z načrtom aktivnosti je pod aktivnostjo A2 Celovito načrtovanje, razvijanje, implementacija in evalvacija vzgojno izobraževalnega procesa potrebno aktivnosti opredeliti iz različnih perspektiv – razvojnih dejavnosti na ravni projekta, razvojnega tima VIZ, projektne  skupine, inovativnih oddelkov, aktivnosti strokovnih delavcev v inovativnih oddelkih, aktivnosti učečih se v oddelkih. Če prav razumemo, je mišljeno, da tukaj prihaja do določene mere podvajanja aktivnosti, vendar do opredelitve iz različnih perspektiv deležnikov. Prosimo za obrazložitev, kako pričakujete, da navedemo aktivnosti.**

**ODG:** Omenjene dejavnosti se ne prekrivajo. Pričakovane aktivnosti so navedene v Specifikacijah.

1. **V prijavnici 1.1.1 Aktivnosti strokovnih delavcev v inovativnih oddelkih oz. skupinah  želite, da podrobno opišimo, kako bomo izvajali aktivnosti, ki so navedene v specifikacijah SKLOP 3: Aktivnosti točka 2. 3) B, in na kakšen način bodo VIZ zagotovili izvajanje dodatnih ur za nove vsebine RIN (vključno s skladnostjo z obstoječimi predpisi).   V kolikor bodo vključeni VIZ le vrtci (in ne šole),  je to tudi potrebno?**

**ODG:** Da, potrebno je izpolniti za vse ravni izobraževanja, ki jih boste vključili v projekt. V vašem primeru za vrtce.

**41. Dve vprašanji glede javnega razpis Razvoj digitalnih kompetenc in temeljnih znanj računalništva in informatike 2024-2026.**

1. **V razpisni dokumentaciji so predvideni stroški za posamezen VIZ. Za sklop 1 največ 39.000 € brez stroškov za vodenje projekta. Recimo, da bo konzorcij sestavljen iz 6 VIZ, ki bodo zagotovili inovativne oddelke. Ali to pomeni, da je maksimalna vrednost projekta 6 x 39.000 € = 234.000 €, od tega 70 % za VIZe in 30 % za vodenje projekta? Ali je mogoče maksimalna vrednost projekta 6 x 39.000 € = 234.000 (70 % za VIZ- e) + stroški za vodenje projekta (30 %) = cca. 334.000 €?**

**ODG:** Da, pravilna je druga obrazložitev, s tem da v 30 % niso vključeni samo stroški vodenja. Glejte tudi vprašanje št. 9 in 25.

1. **Če prijavitelj tudi zagotovi inovativne oddelke, ali to pomeni, da se ga obravnava tudi kot partnerja. Torej, ali je lahko v tem primeru konzorcij sestavljen iz 5 VIZ (1 viz je prijavitelj in kot partner, 4 VIZ kot partnerji)? Ali mora biti v tem primeru 6 VIZ (1 prijavitelj in 5 partnerjev, od katerih je eden partner tudi hkrati prijavitelj)?**

**ODG:** Skupaj je dovolj 5 VIZ (vključno s prijaviteljem, če je to VIZ; dovolj je vaša prva varianta).

**42. Pozdravljeni, pri pripravi finančnega načrta smo v dvomih, kako pravilno izpolniti drugo tabelo (II. VIRI IN DINAMIKA FINANCIRANJA). V samem razpisu ni zapisano, ali je DDV upravičen strošek in ali je predviden strošek, ki pade na DDV in bo nastal ob izvajanju projekta (plačilo po računih, financirano iz pavšala) potrebno zapisati v kategorijo Nacionalni javni prispevek iz državnega proračuna za kritje stroškov DDV?**

**ODG:** Ne (skladno z javnim razpisom). Zato boste v primeru izdanih računov vse stroške krili iz pavšala, torej ga ne vključujete v Nacionalni javni prispevek iz državnega proračuna za kritje stroškov DDV.

8. 7. 2024

**43. V zvezi z razpisom imamo tri vprašanja:**

1. **Ali zadostuje, da so obrazci 1.6 in 1.4, ki jih izpolnijo, podpišejo in požigosajo konzorcijski partnerji in so del priloge k prijavnici, skenirani in natisnjeni oddani kot del prilog?**

**ODG:** Ne.

1. **Na kakšen način bodo prijavitelji pozvani k dopolnitvam oziroma obveščeni o (ne)izbiri? Ali bo to pisno po navadni pošti ali pa po elektronski pošti na e-naslov odgovorne osebe prijavitelja oz. elektronski naslov vodje projekta?**

**ODG:** Prijavitelji bodo pozvani k dopolnitvam oziroma obveščeni o (ne)izboru pisno po pošti.

1. **Eden od partnerjev je gimnazija, ki deluje v okviru šolskega centra. Ali pogodbo parafira ravnateljica prijaviteljice (gimnazija v šolskem centru) ali direktorica šolskega centra?**

**ODG:** Podpisnik vseh obrazcev (vključno s pogodbo ali konzorcijsko pogodbo) javnega razpisa je zakoniti zastopnik vzgojno-izobraževalnega zavoda ali od njega pooblaščena oseba.

9. 7. 2024

**44. Ali se lahko dodatne ure v inovativnih oddelkih izvajajo v času Tedna dejavnosti za vse deležnike?**

**ODG:** Da, vendar naj bo jasno razvidna ločnica med dejavnostmi, namenjene razvoju temeljnih znanj učencev v inovativnem oddelku, in med dejavnostmi Tedna dejavnosti za vse deležnike.

**45. Smo srednja strokovna šola. Ali lahko v okviru SKLOPA 3 profesor v sodelovanju z lokalnim podjetjem pripravi dodatne vsebine za izvedbo 18 ur razvoja temeljnih znanj RIN in jih skupaj s podjetjem tudi v inovativnem oddelku izvede?**

**ODG:** Da, skladno z razpisno dokumentacijo.

10. 7. 2024

**46. Zanima nas:**

**- ali je lahko vodja projekta na podjemni pogodbi pri prijavitelju?**

**- ali je lahko finančni delavec projekta na podjemni pogodbi pri prijavitelju?**

**ODG:** Ne, oba morata biti zaposlena na projektu pri prijavitelju.

**POPRAVEK ODGOVORA na vprašanje št. 46 z dne: 15. 7. 2024**

**ODG: Na obe vprašanji je odgovor DA**